《偈颂二十三首》
宋代·释云岫

千岩带雪，万水生冰。
今夜寒极岁极，明朝日新日新。
山僧禅床角头拂子，长时间挂不犯纤尘。
信手拈来，春回大地。
展慈容於释迦老子，收怒气於金刚眼晴。
只者一著，最妙最灵。
今正是时，如何委悉，
浩浩尘中寻不见，见无见处却分明。

作者简介：释云岫（一二四二～一三二四），字云外，号方岩，俗姓李。庆元府昌国（今浙江舟山）人。师事直翁，遍叩丛林名宿。初住慈溪之石门。历象山智门、明州天宁。继以三宗四维推挽继竺西坦席，升住天童。元泰定元年卒，年八十三（《语录》附录东明慧日《哭云外老人》注）。为青原下十八世，直翁举禅师法嗣。有《云外云岫禅师语录》一卷，收入《续藏经》。